અને બુલબુલોની લડાઈ એ પણ રોમાચંક હિસ્સો રહેતો, જેમાં ક્રિકેટ મેચની માફક ઉત્તેજના રહેતી. બે અલગ-અલગ ટીમોમાં અલગ બુલબુલોને તાલીમ આપી તૈયાર કરવામાં આવતાં. ઈ. સ. 1963ની છઠ્ઠી ઓગસ્ટની સાંજે છ વાગ્યે આવી જ એક ફાઇટમાં જઈ રહેલા રઝાસાહેબને નવાબનું પ્રિન્ટેડ કાર્ડ મળ્યું. સુંદર કપડામાં સજ્જ આ નિર્દોષ પક્ષીઓની લડાઈ ઉત્તેજનાસભર હતી – આમાં જીતનારને શું મળે? એમનાથી પુછાઈ ગયું. એને દરબારમાં માનપાન સાથે ઊંચા સ્થાને બેઠક મળે, હારી જનાર બુલબુલને મુક્ત કરાય. લેખક સુંદર અભિવ્યક્તિ આલેખે છે!